AlexejDobrolubov/national_council_slovak_2010 huggingface dataset:
14. schôdza NR SR - 11.deň - A. dopoludnia
Dátum: 2013-02-14
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

62. Ďakujem pekne. Ďakuje ti, Igor, že si to takto všetko pomenoval a názorne vysvetlil, pretože od začiatku predloženia tohto návrhu zákona sa tento zákon dezinterpretuje. To znamená, že každý si ho vysvetľuje po svojom a, samozrejme tak, ako mu vyhovuje, vrátane médií, a preto aj z Braňa urobili to, čo si povedal, a snažia sa to urobiť aj z viacerých ďalších. Je rozdiel, nemyslím si na rozdiel od pani Nicholsonovej, že nie je rozdiel v tom, ako je tá nahota v tých médiách zobrazovaná alebo teda v printových médiách. Je rozdiel, či ja vidím naozaj sporo odetú ženu vo vnútri alebo sporo odetú ženu tú istú, ale s obojkom na krku. Vy v tom nevidíte rozdiel? Ja hej. A pokiaľ máme teda tie rozdiely chápať, tak si myslím, že má byť obmedzené to, aby k takýmto obrázkom mali deti prístup. Tuná nejde o to, cenzurovať alebo že diktovať niekomu, čo môže, čo nemôže, pretože tí, ktorí o tom rozhodujú, už stratili dávno súdnosť a im nejde o morálku, im ide o čistý biznis. O nič iné. O čistý biznis! A preto ho robia na úkor morálky, a preto tam zobrazujú to, čo tam zobrazujú. Takisto si nemyslím, že môže byť sporo odetý chlap kľudne uvedený na stránke, to mi nevadí, ale ak sú dvaja chlapi zobrazení v istej póze, tak aj pre mňa je to nechutné. Takže ja súhlasím s Braňovým návrhom a súhlasím, Igor, ako si to ty interpretoval, aby to nedezinterpretovali ďalší. Ďakujem.
14. schôdza NR SR - 10.deň - A. dopoludnia
Dátum: 2013-02-13
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

39. Ďakujem pekne. Ja len v krátkosti, keďže som sa nejak nestihol prihlásiť do rozpravy. Samozrejme, že tento návrh novely zákona o verejnom obstarávaní má viacero múch, ktoré postrehli aj odborníci. V pôvodnom návrhu zákona, ktorý ide v riadnom legislatívnom konaní, sa navrhovalo v bode 123 ustanovenia vlastne doplniť bod 136 odsekom 9. Teraz vlastne v tomto návrhu sa navrhujú zrušiť ustanovenia v § 136 písm. d) až f) a vlastne tieto sa využívali bežne v procese. Je tuná totiž otázka, či náhodou toto ustanovenie, pokiaľ by sa zrušilo, nie je v rozpore s ustanoveniami smernice Európskeho spoločenstva 66/2007 z 1. 11. 2007, ktorou sa menia a dopĺňajú smernice Rady 89/665/EHS a 92/13/EHS, pokiaľ ide o zvýšenie účinnosti postupov preskúmania v oblasti zadávaných verejných zákaziek. Odporúčal by som pozrieť čl. 2 ods. 1 písm. a) a b) na strane L355/36 a čl. 2a ods. 1, 2 na strane 355/37. No a čo sa týka bodu 4 v § 32 s čestným prehlásením, tak tu je možno len také malé podozrenie, že toto ustanovenie smeruje k zadávaniu zákaziek, ktoré sa pripravujú v Národnej agentúre pre sieťové elektronické služby. To sú nadlimitné obstarávania s predmetom zákazky realizácie optických sietí za 213 mil. eur bez DPH v prioritnej osi opis č. 3 Zvýšenie prístupnosti k širokopásmového internetu. No a nehovoriac o zákazkách, ktoré by mali byť realizované na ministerstve dopravy. Takže len toľko k tomu. Ďakujem.
14. schôdza NR SR - 9.deň - A. dopoludnia
Dátum: 2013-02-12
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

20. Ďakujem pekne, pani predsedajúca. Pán kolega Novotný, okrem toho, že tento návrh zákona, ja si, naopak, myslím, že má opodstatnenie, a ja s ním súhlasím. Možno len taký argument, už v 14. rokoch som brigádoval a brigádoval som veľmi rád, takže nemyslím si, že je to sú nejaké nútené galeje, takže myslím si, že dá sa takýmto spôsobom nahradiť škoda, ktorú niekto spôsobí úmyselne, a vie, že za to nemôže byť žiadnym spôsobom postihnutý. Takže v podstate s návrhom súhlasím, ale vadí mi to, že ste si nezabudli otrieť hubu o nášho kolegu Peťa Polláka, nášho splnomocnenca. 22 rokov sa tu nič nerieši a mali ste šancí do aleluja, pretože ste boli pri moci a dostatočne dlho, pán Novotný, SDKÚ, vaše SDKÚ. Takže keď príde niekto ako Igor Matovič a Peter Pollák s komplexným riešením, tak, samozrejme, hľadáte na tom všetky možné chyby, vadí vám to, pretože ste s tým neprišli vy doteraz, pretože vy ponúkate len smeti. To sú také odrobinky, ktoré tuná ponúkate, a tvárite sa, akože idete riešiť nejakú situáciu. No tak nie je to riešenie situácie, ja hovorím, komplexný pohľad je komplexný pohľad a naozaj je zložitý a tie veci sa pripravujú, takže nemôžme očakávať, že keď sa ohlásila v októbri nejaká ako teda rómska reforma, aj vy ste to tuná parafrázovali, je to komplex riešenia problémov s marginalizovanými skupinami, že to príde zo dňa na deň. Okrem toho nemôžme za to, že je pri vláde práve SMER, ktorý, voči ktorému sme v opozícii, a ponúkli sme im tú možnosť, že ani keď oni na to nemajú, že im s tým pomôžeme, a teda nikto iný to riešiť nechce, ani doteraz riešiť nechcel. Takže nás nehádžte do jedného vreca, pretože mne osobne to vadí. Takže skutočne sa snažíme robiť niečo komplexné a vy sa snažíte síce robiť dobrú robotu, ale v malom. Takže si neotierajte o toto hubu, pretože mne to skutočne vadí. Je to nepekné od vás.
14. schôdza NR SR - 8.deň - A. dopoludnia
Dátum: 2013-02-08
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

Ďakujem pekne, pani predsedajúca. Ako som už včera narážal v mojom príspevku... (Reakcie poslankyne Mezenskej.) Teda ja som hlavne narážal na netransparentnosť, neproporčnosť a nespravodlivosť v rámci týchto fondov. Pravda je to, ďakujem kolegynka Mezenská. Na rozdiel od kolegu Jarjabka si myslím, že práve v tomto čase je priestor na diskusiu opodstatnenosti fondov v takejto podobe, v akej sú. Žiaľ, politika strany SMER v tomto ohľade je zvrátená. Ide proti samotným samostatne pôsobiacim umelcom. Ale to sa netýka len samostatne pôsobiacich umelcov, to sa týka napríklad aj živnostníkov, to sú tiež samostatní ľudia, ktorí sa snažia živiť sami, ale systém im sa deformuje zlými rozhodnutiami a krokmi tejto vlády. Takže pokiaľ by sme na jednej strane odstránili daňovú záťaž umelcov, nepotrebujeme fondy, pretože budú zbytočné pre nich. Oni budú vedieť využívať inak svoj potenciál zo svojej vlastnej produkcie a nebudú potrebovať odvádzať ešte nejaké iné dane, ktoré sa im potom môžu vrátiť, nemôžu vrátiť. Hovorím, je to netransparentné, neproporčné a nespravodlivé. Takže naozaj toto je možno prvý krok. Ale, ako hovoril kolega Jofo Viskupič, tak treba možno začať z iného konca. Toto je možno jeden taký malý krok. Ale, skutočne, každý fond, ktorý vstupuje nejakým spôsobom do systému, deformuje prostredie. Takže možno bude tuná polemika naozaj o tom, či sú tie fondy opodstatnené v takej forme, v akej sú. Pokiaľ sú nejaké podporné programy, vždy to môže byť na dobrovoľnej báze, pretože takto sa už v súčasnosti funguje, sú mnohé fondy zriadené pri mnohých firmách, ktoré umožňujú financovanie istých projektov, malých projektov, ktoré práve financovali takéto fondy.
14. schôdza NR SR - 7.deň - B. popoludní
Dátum: 2013-02-07
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

74. Ďakujem pekne, pani predsedajúca. Pán kolega Jarjabek, chcem sa vám poďakovať - tu som vpredu, keby ste ma hľadali, hej, lebo ste blúdili pohľadom - chcem sa vám poďakovať za to, že ste vymenovali skutočne toľko veľa ľudí, ktorí boli podporení z jednotlivých fondov z peňazí, ktoré do tohto fondu prúdili, sú od umelcov. No mňa však trošku hnevá, že do týchto fondov musím prispievať aj ja za každé moje umelecké vystúpenie, či už ako moderátor predovšetkým na folklórnych podujatiach, či už ako muzikant na ľudových hudobných nástrojoch. Ale tuná sa mi potom trošku bije jedna vec. Keby som chcel byť ja podporený z týchto fondov, mám smolu. Prečo by som ja mal prispievať do fondov, keď z nich nemám šancu dostať financie, pretože sú fondy nastavené tak, ako sú? Takže ja súhlasím s tým, aby som ja neprispieval do takýchto fondov. A tuná sa nehovorí o zrušení fondov, ale o zmene financovania. Takže toto je systémová zmena, ktorú treba urobiť, zmenu financovania, možno aj zmeniť zákon o fondoch. A potom sa môžeme baviť teda o tých možnostiach financovania. Takže zase sa tu kope len do tradičnej ľudovej kultúry. A tým, že ste spomínali ešte aj pána z Dlhého Klčova, je to tak isto folklorista, a verte tomu, že prispieval do fondov, to je jeden z tých podpísaných, ktorého ste tam menovali, tak takisto je to folklorista a nemá šancu čerpať z týchto fondov. Takže asi preto sa tam podpísal. A ja vám garantujem, že keby som ja zlanáril folklórnu komunitu, tak sa do toho podpíšu ešte viacerí, ktorí tak isto musia prispievať, sú umelcami tradičnej ľudovej kultúry, ale nemajú šancu, pretože taký fond pre ľudovú kultúru nie je. Ale k tomu sa vyjadrím potom v rozprave, pretože sa chystám aj ja.
14. schôdza NR SR - 6.deň - B. popoludní
Dátum: 2013-02-06
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

53. Ďakujem pekne, pani predsedajúca. No zaznievajú tuná rôzne názory. Janko, aj ty máš svoj názor, svoj pohľad, my sme tu pred chvíľkou debatili. Ja by som povedal, že viete, ale nechajme teda tej, tým zodpovedným samosprávam teda tie ich veľké právomoci vyjadrovať sa k čomukoľvek. Ja by som povedal, že pokiaľ sa budú mať vyjadrovať aj k nebezpečným živočíchom, ja by som povedal, že rozšírme to ďalej, rozšírme to na baktérie, na vírusy, aby sa zakázal, aby samosprávy zakázali chov nebezpečných vírusov vo svojom okolí. Ľudia, čo ste už všetci tupí alebo čo, veď nechajme to na veterinárov, na doktorov, ktorí sa majú k tomu odborne vyjadrovať a nie na samosprávy, ktoré k tomu nemajú absolútne žiadne odborné predpoklady. Zodpovedné samosprávy; už vidíme, ako sa správajú pri financovaní školstva, takže ako prepáčte, a okrem toho, keď chce niekto chovať jedovaté hady, asi ťažko im nevyreže jedové vačky. Veď každý sám si uvedomuje predsa nebezpečnosť takýchto živočíchov. Neviem, či ste sa vy niekedy v živote vo voľnej prírode stretli s nebezpečným hadom, ja osobne áno, v Mexiku, ale dozvedel som sa až potom, že to bol prudko jedovatý had a nemal som s tým problém. Okrem toho urobím jedno prirovnanie, tak budú sa samosprávy vyjadrovať aj ku zoologickým záhradám, pretože aj tie chovajú nebezpečné živočíchy, tak zrušme zoologické záhrady, pretože to samosprávam vadí, tak budeme korektní, ani ľudia nebudú chovať živočíchy, ani zoologické záhrady nebudú chovať živočíchy. Tak teda čo ideme dávať za právomoci samosprávam, k tomu sa majú vyjadrovať odborníci, veterinári a nie samosprávy, pretože na to nemajú dostatočnú fundovanosť odbornú. Ďakujem.
14. schôdza NR SR - 5.deň - B. popoludní
Dátum: 2013-02-05
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

63. Ďakujem pekne, pani predsedajúca. Kolega Beblavý, spomínali ste, teda, že aj v rámci tej správy, že sa tam urobilo niekoľko vecí. Ja by som povedal, že zatiaľ môžeme v rámci predloženej správy konštatovať len toto: niekto porušil niečo a za to zomreli ľudia. Dúfajme, že pri ďalšej správe, ktorá bude predložená do parlamentu pánom ministrom budeme konkrétne hovoriť, kto porušil, čo porušil a že za to bude vyvodená zodpovednosť patričná. No a teraz k tej zodpovednosti keďže sme hovorili aj o zodpovednosti manažérov tak poistenie zodpovednosti zamestnancov sa bežne robilo, keďže som robil aj v tejto oblasti v tomto segmente poisťovníctva, tak robil som aj takéto zmluvy zamestnancom a bolo bežné, že zamestnanci si tieto zmluvy platili sami. Boli však aj také firmy, ktoré veľkoryso tieto zmluvy zaplatili zo svojho vrecka, boli to predovšetkým firmy, ktoré robili s ručným náradím a na stavbe, pokiaľ zamestnanci pracovali, mohlo sa im stať, že im to niekto ukradol, takže nebola to nejaká priama ich vina alebo priama zodpovednosť, ale to tuná sa mi zdá, že veľkoryso zo štátnych peňazí, lebo tam to boli firemné, toto sú štátne peniaze, čiže peniaze daňových poplatníkov sa platia zaujímavé zodpovednosti zamestnancom jednej spoločnosti a ešte k tomu takým zahmlievajúcim spôsobom. Akože ja už dopredu predpokladám, že asi v také niečo budem robiť, keďže takúto poistku mám spravenú a dokonca mi to ešte zaplatí štát. Tak to je už vrchol drzosti, by som povedal, manažmentu Národnej diaľničnej spoločnosti, ak si dovolí svojim manažérom zaplatiť z daní daňových poplatníkov, teda občanov Slovenska takéto prenádherne poistky, no to sa potom manažuje takýto podnik!
14. schôdza NR SR - 5.deň - B. popoludní
Dátum: 2013-02-05
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

12. Ďakujem pekne. Pán kolega Blanár, dotkol si sa tam niektorých bodov. Ja som si teda len niektoré z nich poznačil, lebo rezonujú nielen teda v súvislosti so zdravotníckymi zákonmi, ale aj s inými. A mám tento pocit, odkedy som nastúpil do parlamentu. Takže len budem rozširovať trošku to povedomie v súvislosti s tým, čo si teda hovoril. Konzultácie so zväzmi na rôznych teda úrovniach, ako hovorím, nielen týkajúce sa zdravotníckych zákonov sú polemické, pretože mám taký pocit, že sa komunikujú len v tých medziach, aby to mali jednotlivé ministerstvá posvätené tieto svoje návrhy. Ja mám totižto spätnú väzbu napríklad od lekárnikov, ktorí teda nie sú za to, ako sa schválili zákony, čo sa týka odbornosti, čo sa týka zľavových systémov a podobne. Takže naozaj neviem, s kým sa komunikovalo v rámci tohto, keď sami lekárnici sú proti tomu. Možno sa komunikovalo len s biznismenmi, ktorí robia biznis s liekmi, ale nie sú to skutoční odborníci. Ale to je opäť na inú debatu. Ďalej si sa dotkol dohľadu. Dohľad treba, ale ja by som povedal, že doteraz ministerstvo nevykonávalo dohľad nad, teda nad nemocnicami, pretože stále sa šafári s financiami v nemocniciach, samozrejme, rôznymi spôsobmi. A mne to je teraz jedno, či je to za tejto vlády, za tých predchádzajúcich, furt sa v nemocniciach rozkrádalo. A mám informácie, že sa tam záhadným spôsobom rozdávajú zákazky, napr. na upratovanie a pod. Ďalej už len na margo výmenných lístkov. Možno by sa viac mali počúvať aj občania, pretože mne ľudia, teda voliči hovoria, že výmenné lístky sú vo väčšine prípadov, žiaľ, byrokratická buzerácia. Takže skutočne je otázne, či tie výmenné lístky majú alebo nemajú opodstatnenie. Ďakujem.
14. schôdza NR SR - 4.deň - A. dopoludnia
Dátum: 2013-02-01
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

50. Ďakujem pekne, pani predsedajúca. Martin, ďakujem ti veľmi pekne za tento tvoj príspevok. Je to tvoje právo, takže nechápem také dosť prinízke reči niektorých vládnych poslancov, že o nejakom divadle. Divadlo tu robia oni so svojimi návrhmi, ktoré nie sú dokonalé, a máme aj možnosť ich dôsledky pociťovať už v súčasnosti. Toto je jeden z ďalších a mám taký pocit, že oni absolútne ani nechcú počúvať, pretože si myslia, že oni pojedli všetku múdrosť sveta a len tie ich návrhy sú tie najlepšie, najgeniálnejšie. Pani kolegyňa, nerozprávajte, ja som do vášho vystúpenia nerozprával. Ďakujem. Tak ako ste rozprávali aj pánovi kolegovi Feckovi do jeho vyjadrení. Spomenuli ste tu zopár takých zaujímavých vecí, ja som si tuná zachytil jednu, že ešte bude dlho trvať, kým sa urobí poriadok v poľnohospodárskej pôde. Čo ste robili doteraz za 22 rokov? Myslím, že ste boli pár rokov aj pri moci, však? No a, žiaľ, nič zatiaľ sa v tomto ohľade veľa neurobilo. Ja nehovorím, že ani za iných vlád, pretože, hovorím, 22 rokov ste tu neboli len vy, boli tu aj iní. A myslím, že tieto veci by už mohli byť dávno vyriešené. Ale vám takýto stav vyhovuje. Tak isto, ako vám vyhovuje to, že nie je evidencia, nie sú registre, len preto, že sa môže zahmlievať, môžu sa tieto veci zametať pod koberček a nemusia sa riešiť. Takže toto sú tie vaše geniálne riešenia. Som zvedavý, že čo potom budete mať teda k pripomienkam k návrhu pána Fecka, ktorý som aj ja podpísal, pretože si myslím, že ten návrh je dobrý. Ja som len strašne zvedavý na tie vaše ar-gu-men-ty. Ďakujem.
11. schôdza NR SR - 15.deň - B. popoludní
Dátum: 2012-12-19
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

57. Ďakujem pekne, pani predsedajúca. Pán minister, obhajujete to teda tým, ten zákon, že bude to platiť pre podniky, ktoré buď sa postavia nanovo, alebo budú zrekonštruované. Viete, ono vždycky je tu nejaká pochybnosť, že za aké vysoké investície sa bude považovať teda rekonštrukcia alebo nejaká obnova, no a keďže prax ukazuje, že zvyčajne sú tieto veci dosť manipulované, tak potom je tu otázka, že kto určí, že je to adekvátna investícia hodná tejto podpory. Bude to niekto z ministerstva alebo nejaká iná osoba? No ale opäť sú tu pochybnosti, že ako to určí, na základe čoho a či to skutočne nebude priamo na mieru šité povedzme investícii paroplynového cyklu, povedzme, že zainvestujú milión eur. No ale keď majú už dneska dopredu vypočítaných 27 miliónov každý rok, tak sa im to bohovsky oplatí. Takže oni zainvestujú milión, akože zrekonštruovali niektorú časť, á hurá 26 miliónov majú prvý rok a ďalších pätnásť rokov 27. Takže skutočne sú to tieto obavy, že aj napriek tomu, že to teda obhajujete aj týmto spôsobom, že je to na nové, prípadne na rekonštruované veci, tak sú tu pochybnosti. Ja sa chystám takisto do rozpravy, pretože mám nachystané iné veci. Hovoríte, že treba podporovať v prvom rade malých. V prvom rade by bolo treba podporovať rodiny, pretože tie potrebujú v prvom rade ušetriť, pretože už v súčasnosti majú vysoké náklady. Snažia sa, znižujú si náklady, áá bisťu, znižujú sa zisky tým, ktorí im dodávajú energie a tak tí potom idú hore. Tak potom načo ľudia šetria? Tak im skutočne treba dať možnosť šetriť reálne, ale potom aby niektorí, tí, ktorí sú dodávateľmi, aby im nedvíhali ceny za to, že ľudia ušetria a potom od nich odoberajú menej. Takže toto sa ja chystám povedať v rozprave. Hádam budem mať čas. Keď nie, vôbec mi to nebude vadiť, pretože tiež sa chystám na Vianoce. Ďakujem.
11. schôdza NR SR - 15.deň - A. dopoludnia
Dátum: 2012-12-19
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

50. Ďakujem pekne, pani predsedajúca. Dodo, ty si pomenoval veľmi jasne niektoré skutočnosti nielen teda v súvislosti s chudobou a s potravinami, ktoré mali smerovať pre chudobných. Ale v tých súvislostiach, pretože aj tie súvislosti sú dôležité, ktoré sú dôležité pre celú spoločnosť a pre fungovanie toho, ako sa niektoré skutočnosti dejú a najmä teda z pohľadu vládnej moci, pretože tá je zodpovedná za rozdeľovanie, aj za prideľovanie a za všetky ostatné úkony s tým spojené. Takže prečo sa veci dejú tak, ako si vlastne popísal. Nuž vlády sa tuná menia zatiaľ v obdobiach po štyroch rokoch. Raz je to štyri roky doprava, potom štyri roky čudne doľava, potom zase doprava, úplne doľava, či sú to štyri roky, či to je menej, to je už v podstate jedno. Ale zatiaľ každá vláda alebo teda každý, kto bol pri koryte, keď to tak nazvem, si niečo snažil urvať z toho veľkého koláča. Takže každá nastupivšia vláda má niečo na tú predchádzajúcu a už to tuná sledujeme dosť dlhý čas. Vyhadzujú si to, samozrejme, adekvátnym spôsobom na oči. Ale tá nová, resp. tá staršia má niečo na tú nastupivšiu aj na tú predchádzajúcu, takže sa tuná tvária systémom štekajúceho psa, lebo vedia, že sa navzájom nemôžu pohrýzť. Preto sa nemusíme čudovať tomu, prečo ľudia nesedia v base za to, že niekto spreneveril milióny, za to, že sa niečo neuskutočnilo, niečo neurobilo, pretože akonáhle by sa to začalo tak sa rozbehne celý systém zatvárania. Ale to oni nepotrebujú, pretože ešte je tu stále nádej, že sa opäť vymenia a zase niekto iný bude chcieť byť pri koryte a ešte kúsok z toho mála si pre seba niečo urvať. Takže niet u nás čomu čudovať.
11. schôdza NR SR - 12.deň - A. dopoludnia
Dátum: 2012-12-14
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

168. Ďakujem pekne, pani predsedajúca. Jofo, ako sa hovorí, zaťal si do živého, presne tak ako kolegovia, ktorých si spomínal, ale aj ostatní, ktorí vystúpili v tejto rozprave, pretože ťali do živého a nikto to, žiaľ, nevie žiadnym spôsobom vyvrátiť. Niektorí sa o to pokúšali tými pseudoargumentmi o privatizácii v minulých rokoch, na to sme si už povedali svoje. Keďže bol prihlásený ešte jeden kolega z vládnej strany, ktorý sa potom prehlásil až na koniec, čakal som skutočne intelektuálne naplnený komentár, ale možno si budeme musieť naň počkať až do konca, tak som strašne zvedavý. Hovoril si o rozumných riešeniach. Ako? Ako chceš, aby vládna strana robila rozumné riešenia, keď tam niečo chýba? Najprv ma napadlo, že rozum. No, u niektorých aj to, ale tuná chýba charakter! Tu chýba úplne triviálna ľudská vlastnosť, a to je charakter. Toto chýba vládnej strane. A mne sa, mne to tak pripadá, že nás považujú skutočne za tupcov v rámci týchto ich, svojich hračičiek, svojich hier na počty, počítanie, koľko poslancov môžeme dať, akú rozpravu im dáme, dokedy ich necháme ťahať, necháme ich až do noci, nech sa unavia a potom my si v tichosti urobíme to, čo nám treba. Žiaľ, slová pravdy sa nedobre počúvajú, a keď triafajú do čierneho, niektorí z toho až očervenejú. Nuž, áno, je to pravda. A poviem ešte to, čo som zopakoval už v predchádzajúcich prípadoch. V rámci konsolidácie, v rámci šetrenia, v rámci okrádania študentov, žiakov a tak ďalej prestaňte okrádať občanov Slovenska! To úplne bohato postačí.
11. schôdza NR SR - 12.deň - A. dopoludnia
Dátum: 2012-12-14
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

150. Ďakujem pekne, pani predsedajúca. Poprosím vás, keď budete mať slovo, potom diskutujte, neskáčte mi do reči, pán kolega Číž a ďalší. Pán kolega Brocka, tak ako vy, aj mnohí iní z poslancov poukázali na neduhy, ktoré sú zakomponované do tohto strašného zákona. Vypočuli sme si aj poučenia od skúsených politických mladíkov, ktorí nám tu predstierali históriu. My sme síce noví v parlamente, ale nie sme noví na Slovensku, takže myslím si, že nie sme dementní a vieme presne, ako to tu fungovalo. Ak ste si všimli, ja som poukazoval na to, kto tuná rozkrádal, kto tu kradol vrátane prvej Mečiarovej vlády. Takže ako nerozprávajte tuná somariny. Ale pripomenul som si jeden taký výrok, že neskoro je plakať nad rozliatym mliekom. Len mňa by zaujímalo, prečo chce vládna strana vyliať nie ďalší pohár, ale skoro celý hrniec ďalšieho variaceho sa mlieka? A to tuná stojí otázka. Zaujímavé bolo aj medzitým pred chvíľkou sledovať, koľko zrazu poslancov SMER-u sa tu v snemovni nazbieralo. Čo zvyčajne za takéhoto času už nebýva. No očakávali zrejme, že si tento zákon posunú veľmi jednoduchým spôsobom a rýchlo do druhého čítania. No, ale sa zrejme spamätali, pretože skutočne po médiách už idú rôzne informácie vrátane vyjadrenia skupiny Penta, tak si tento zákon nechajú prejsť hlavou a odložili ho až na pondelok.